#### Vnútorný pokyn č.7/2013

**riaditeľa ZŠ s MŠ v Dolnom Kubíne**

**Osobitný spôsob plnenia povinnej školskej dochádzky**

**a vzdelávania v školách mimo územia SR**

#### Dolný Kubín, december 2013 Mgr. Daša Badáňová

 riaditeľka školy

**Vzdelávanie v zahraničí**

**Osobitný spôsob plnenia povinnej školskej dochádzky a vzdelávania v školách mimo územia SR**

Riaditeľka Základnej školy s materskou školou, Komenského 279/32 v Dolnom Kubíne v súlade so Zákonom č. 245/2008 Z. z. o výchove a vzdelávaní a o zmene a doplnení niektorých zákonov (ďalej len „školský zákon“), v zmysle § 23 písmena b až e) o formách osobitného spôsobu plnenia školskej dochádzky a vzdelávania v základných a stredných školách mimo územia Slovenskej republiky a § 57 o komisionálnych skúškach vydávam túto smernicu :

**Úvodné ustanovenia**

1./ Organizácia osobitného spôsobu plnenia povinnej školskej dochádzky a vzdelávania v školách mimo územia Slovenskej republiky sa riadi hlavne touto smernicou a Zákonom č. 245/2008 Z. z. o výchove a vzdelávaní a o zmene a doplnení niektorých zákonov ( ďalej len ,,školský zákon ” ).

2./ Predmetov smernice je upraviť podmienky a jednotný postup školy a zákonných zástupcov žiakov školy pri osobitnom spôsobe plnenia povinnej školskej dochádzky – štúdiom v zahraničí.

**Článok 1**

**Všeobecná časť**

1.) Deti občanov Slovenskej republiky môžu plniť povinnú školskú dochádzku alebo sa vzdelávať na školách mimo územia Slovenskej republiky (ďalej len „forma osobitného spôsobu školskej dochádzky“).

2.) Formy osobitného spôsobu plnenia školskej dochádzky sú:

a) individuálne vzdelávanie, ktoré sa uskutočňuje bez pravidelnej účasti na vzdelávaní v škole

 podľa tohto zákona ( ďalej len ,,individuálne vzdelávanie ”)

b) vzdelávanie v školách mimo územia Slovenskej republiky,

c) vzdelávanie v školách zriadených iným štátom na území Slovenskej republiky so súhlasom

 zastupiteľského úradu iného štátu,

d) vzdelávanie v školách, v ktorých sa uskutočňuje výchova a vzdelávanie podľa

 medzinárodných programov na základe poverenia ministerstva školstva,

e) individuálne vzdelávanie v zahraničí pre žiakov základnej školy,

f ) podľa individuálneho učebného plánu.

**Článok 2**

**Podmienky povolenia vzdelávania v zahraničí**

O povolení vzdelávania podľa § 23 písmeno b až e) citovaného zákona rozhoduje riaditeľ školy na základe písomnej žiadosti zákonného zástupcu žiaka.

**Článok 3**

**Žiadosť o povolenie osobitného spôsobu školskej dochádzky**

V žiadosti o povolenie osobitného spôsobu školskej dochádzky žiadateľ uvedie:

a) meno, priezvisko a bydlisko žiaka,

b) rodné číslo žiaka,

c) adresu trvalého i prechodného bydliska žiaka v zahraničí,

d) názov a adresu školy, ktorú bude žiak v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude žiak navštevovať.

**Článok 4**

**Povinnosti zákonného zástupcu žiaka**

1.) Zákonný zástupca žiaka, ktorý bude plniť povinnú školskú dochádzku osobitným spôsobom v školách mimo územia Slovenskej republiky:

 a) vyplní dotazníkžiadateľa o osobitný spôsob plnenia školskej dochádzky**,**

 b) oboznámi sa s povinnosťami žiaka alebo zákonného zástupcu v súvislosti so vzdelávaním v zahraničí.

2.) Zákonný zástupca prihlási žiaka do školy **do 15 dní** od jeho príchodu do krajiny pobytu a

do 30 dní, t. j. do konca septembra:

 a) oznámi spôsob plnenia školskej dochádzky žiaka riaditeľke školy

 b) predloží potvrdenie o navštevovaní školy v zahraničí a študijný plán žiaka na škole.

3.) Dokumenty musia byť vypísané na hlavičkovom papieri školy v zahraničí, potvrdené pečiatkou školy a podpísané riaditeľom príslušnej školy. Dokumenty pošle zákonný zástupca alebo žiak elektronickou formou (e-mailom alebo faxom), originál pošle poštou.

4.) Kmeňová škola poskytuje žiakovi na základe žiadosti zákonného zástupcu alebo plnoletého učebnice, prípadnej aj pracovné zošity.

5.) Po absolvovaní štúdia v zahraničí je zákonný zástupca žiaka / plnoletý žiak povinný :

 a) *predložiť* riaditeľovi školy **overenú fotokópiu vysvedčenia** **najneskôr do 31. augusta**

 príslušného školského roka , kedy ukončil štúdium na zahraničnej škole,

 b) *absolvovať* komisionálne skúšky z povinných predmetov podľa rozhodnutia riaditeľa školy v zmysle § 25 školského zákona odsek 5 v termíne do 31. augusta príslušného školského roka.

6. ) Žiak, ktorý vykonáva osobitný spôsob školskej dochádzky podľa § 23 písm. b) a c), vykoná skúšky z vyučovacích predmetov, ktoré určí riaditeľ školy, v kmeňovej škole spravidla za každý školský rok, najviac však za všetky ročníky po ukončení štvrtého ročníka základnej školy a deviateho ročníka základnej školy.

7./ Žiaci, ktorí vykonávajú osobitný spôsob školskej dochádzky podľa § 23 písm. e ), vykonajú skúšku zo všetkých povinných vyučovacích predmetov učebného plánu príslušného ročníka kmeňovej školy okrem predmetov s prevahou výchovného zamerania za každý príslušný rok.

8./ Riaditeľ školy odporúča žiakom ( zákonným zástupcom neplnoletého žiaka) vo vlastnom záujme požiadať Stredisko na uznávanie dokladov o vzdelaní MŠVVaŠ SR o prevod známok zo štúdia v zahraničí do slovenskej klasifikácie ( ekvivalenciu ) a doklad predložiť riaditeľovi školy.

.

**Článok 5**

**Komisionálna skúška**

1.) O možnosti vykonať komisionálnu skúšku rozhoduje riaditeľ školy.

2.) Termín skúšky dohodne s riaditeľom školy zákonný zástupca žiaka do **15. mája kalendárneho roka**, v ktorom má skúšku vykonať.

3.) Pri plnení osobitného spôsobu školskej dochádzky podľa § 23 a 25 školského zákona sa žiak klasifikuje podľa výsledkov komisionálnej skúšky.

4.) Komisia pre komisionálne skúšky má najmenej troch členov. Komisia sa skladá z predsedu, ktorým je spravidla riaditeľ školy alebo ním poverený učiteľ, skúšajúceho učiteľa, ktorým je spravidla učiteľ vyučujúci žiaka príslušný predmet a prísediaceho, ktorý spĺňa kvalifikačné predpoklady pre príslušný alebo príbuzný vyučovací predmet.

5.) Výsledok komisionálnej skúšky vyhlási predseda komisie verejne v deň konania skúšky. Výsledok každej komisionálnej skúšky je pre klasifikáciu žiaka konečný.

**Článok 6**

**Doplňujúce ustanovenie**

V prípade nedodržania stanoveného termínu u žiakov s povinnou školskou dochádzkou do 16 rokov je škola povinná ohlásiť príslušným orgánom zanedbanie povinnej školskej dochádzky.

**Článok 7**

**Záverečné ustanovenie.**

Táto interná norma je platná v plnom rozsahu od 01. 12. 2013

 Mgr. Daša Badáňová

 riaditeľka školy

Príloha :

Meno a adresa zákonného zástupcu žiaka

 Riaditeľstvo

 Základná škola s materskou školou

 Komenského 279/32

 026 01 Dolný Kubín

 Dolný Kubín, dňa ............................

Vec : ŽIADOSŤ O POVOLENIA VZDELÁVANIA V ŠKOLE MIMO ÚZEMIA

 SLOVENSKEJ REPUBLIKY

 Týmto žiadam riaditeľstvo Základnej školy materskou školou, Komenského 279/32 v Dolnom Kubíne o povolenie vzdelávania v škole mimo územia Slovenskej republiky pre svojho syna/ dcéru .......................................................

žiaka/žiacky ..................... triedy v termíne od ......................... do ............................. .

Rodné číslo žiaka/žiačky : .......................................

Trvalý pobyt : ...............................................................................................................................

Adresa v zahraničí : ......................................................................................................................

Názov a adresa školy v zahraničí : ...............................................................................................

Za kladné vybavenie žiadosti ďakujem.

 S pozdravom

 .................................................

 podpis zákonného zástupcu

**Dotazník žiadateľa o osobitný spôsob školskej dochádzky**

**(vyplní žiak alebo jeho zákonný zástupca)**

Meno, priezvisko: ......................................................... Rodné číslo: ......................................

Trieda: ................... Triedny učiteľ: ............................. Katalógové číslo: ...............................

Trvalé bydlisko žiaka: ...............................................................................................................

Zákonného zástupcu: .................................................................................................................

Prechodné bydlisko žiaka: .........................................................................................................

Zákonného zástupcu: .................................................................................................................

Názov a adresa školy v zahraničí: ..............................................................................................

......................................................................................................................................................

Kontakt na zákonného zástupcu:

Telefón: .............................................................. E-mail: ..........................................................

Kontakt na žiaka:

Telefón: ............................................................. E-mail: ..........................................................

Kontakt do školy v zahraničí:

Telefón: .............................................................. E-mail: ..........................................................

Predpokladaná dĺžka pobytu v zahraničí:

Odchod: ............................................................. Príchod: ..........................................................

**Prehlásenie**

Prehlasujem, že som bol/a/ oboznámený/á/ s vnútorným pokynom „Osobitný spôsob plnenia povinnej školskej dochádzky a vzdelávania v školách mimo územia SR

Všetky údaje som vyplnil/a/ pravdivo a kontakty som uviedol/a/ správne. O akýchkoľvek zmenách, ktoré budú súvisieť s mojím osobitným pobytom v zahraničí, budem ihneď informovať riaditeľku školy telefonickyalebo elektronickou formou.

Súhlasím s použitím osobných údajov na účely spracovania žiadosti pre plnenie osobitného spôsobu školskej dochádzky.

Vlastnoručný podpis: .................................................